ddrg/super_eurlex huggingface dataset:
Συμπεράσματα του Συμβουλίου σχετικά με τη θέσπιση μηχανισμού ΕΕ για την επίλυση των διαφορών μεταξύ εργοδοτών και εργαζομένων στις σχέσεις που υπερβαίνουν το εθνικό επίπεδο

(2001/C 354/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

ΛΑΜΒΑΝΟΝΤΑΣ ΥΠΟΨΗ:

1. το στόχο της Κοινότητας και των κρατών μελών, βάσει του άρθρου 136 της συνθήκης, να προωθήσουν το διάλογο μεταξύ εργοδοτών και εργαζομένων,

2. ότι έχει μεγάλη σημασία να ενθαρρυνθεί μια θετική προσέγγιση απέναντι στις αλλαγές και ότι αυτή η στάση αποτελεί το ουσιαστικότερο μέρος της στρατηγικής που καθόρισε το Ευρωπαϊκό Συμβούλιο της Λισαβόνας,

3. το καθήκον που έχει ανατεθεί στην Επιτροπή να προωθήσει τις διαβουλεύσεις μεταξύ εργοδοτών και εργαζομένων σε κοινοτικό επίπεδο και να διευκολύνει και να υποστηρίξει το διάλογο μεταξύ των μερών,

4. το γόνιμο και εκτεταμένο κοινωνικό διάλογο που έχει αναπτυχθεί σε ευρωπαϊκό επίπεδο και οριζοντίως και ανά τομέα,

5. τις πρόσφατες τάσεις στον τρόπο με τον οποίο εξελίσσονται οι σχέσεις μεταξύ εργοδοτών και εργαζομένων στο πλαίσιο της Ευρωπαϊκής Ένωσης,

6. ότι έχει μεγάλη σημασία να υποστηριχθεί η ανάπτυξη των μέσων που θα συμβάλλουν στην καλύτερη διαχείριση των αλλαγών και στην πρόληψη και επίλυση των ενδεχόμενων συγκρούσεων,

7. το αυξανόμενο ενδιαφέρον για τις εκούσιες μη δικαστικές μεθόδους επίλυσης των διαφορών, όπως ο συμβιβασμός και η διαμεσολάβηση, οι οποίες μπορούν να θεωρηθούν ως ταχύτερες και λιγότερο δαπανηρές μέθοδοι για τη διευθέτηση των διαφορών,

ΔΙΑΠΙΣΤΩΝΕΙ:

1. ότι στα κράτη μέλη αναγνωρίζεται και έχει ήδη εδραιωθεί ο αποφασιστικός ρόλος των κοινωνικών εταίρων για την επίλυση των διαφορών που αφορούν τις σχέσεις εργοδοτών κα εργαζομένων,

2. ότι, επιπλέον, υφίστανται στα περισσότερα κράτη μέλη δημόσιοι μη δικαστικοί μηχανισμοί για την επίλυση των διαφορών με τη συνεργασία των κοινωνικών εταίρων,

3. ότι οι μηχανισμοί αυτοί συμβάλλουν στην επίλυση των διαφορών σε εθνικό επίπεδο και συνεπώς διαδραματίζουν σημαντικό ρόλο στα υφιστάμενα συστήματα σχέσεων μεταξύ εργοδοτών και εργαζομένων,

ΠΙΣΤΕΥΕΙ, με γνώμονα την επιτυχία των μηχανισμών αυτών σε εθνικό επίπεδο, ότι θα ήταν σκόπιμο να ερευνηθεί πλήρως εάν ένας μηχανισμός ΕΕ για την επίλυση των διαφορών μπορεί να συντελέσει στην διευθέτηση των διαφορών μεταξύ εργοδοτών και εργαζομένων που υπερβαίνουν την εθνική επικράτεια.

ΕΚΦΡΑΖΕΙ ΤΗΝ ΙΚΑΝΟΠΟΙΗΣΗ ΤΟΥ ΓΙΑ ΤΗΝ ΠΡΟΘΕΣΗ ΤΗΣ ΕΠΙΤΡΟΠΗΣ:

- να συμβάλει στην καλύτερη κατανόηση του τρόπου με τον οποίο είναι οργανωμένοι και χρηματοδοτούνται στα κράτη μέλη οι μηχανισμοί για την επίλυση των διαφορών στις σχέσεις μεταξύ εργοδοτών και εργαζομένων, με την ανάληψη διεξοδικής σχετικής μελέτης και ευρείας διάδοσης των πορισμάτων της,

- να συνεχίσει να μελετά σε στενή συνεργασία με τους ευρωπαίους κοινωνικούς εταίρους και τα κράτη μέλη αν ένας μηχανισμός για την επίλυση των διαφορών σε ευρωπαϊκό επίπεδο μπορεί να προσφέρει κάτι επιπλέον και, σε περίπτωση καταφατικής απάντησης, με ποιο τρόπο μπορεί να λειτουργήσει ο μηχανισμός αυτός.

ΚΑΛΕΙ ΤΗΝ ΕΠΙΤΡΟΠΗ:

- να υποβάλει έκθεση σχετικά με τα πορίσματα των διαβουλεύσεων με τους κοινωνικούς εταίρους σχετικά με την ανάγκη να θεσπιστούν σε ευρωπαϊκό επίπεδο μηχανισμοί για την εκούσια επίλυση των διαφορών.
Διορθωτικό της ανακοίνωσης για το άνοιγμα των ποσοστώσεων που καθορίζονται με την απόφαση των αντιπροσώπων των κυβερνήσεων των κρατών μελών συνελθόντων στο πλαίσιο του Συμβουλίου, της 19ης Δεκεμβρίου 2001, για τις εισαγωγές ορισμένων προϊόντων σιδήρου και χάλυβα που καλύπτονται από τη συνθήκη ΕΚΑΧ καταγωγής Ουκρανίας

(Επίσημη Εφημερίδα των Ευρωπαϊκών Κοινοτήτων C 374 της 29ης Δεκεμβρίου 2001)

(2002/C 160/10)

Σελίδα 54, προσάρτημα 7, Ποσοτικά όρια

Αντί:

"Προσάρτημα 7

ΠΟΣΟΤΙΚΑ ΟΡΙΑ

>ΘΕΣΗ ΠΙΝΑΚΑ>"

Διάβαζε:

"Προσάρτημα 7

ΠΟΣΟΤΙΚΑ ΟΡΙΑ

>ΘΕΣΗ ΠΙΝΑΚΑ>"
52001XG0303(01)

Ανακοίνωση του Συμβουλίου - Κατάλογος διορισμών του Συμβουλίου — Φεβρουαρίος 2001 (κοινωνικός τομέας)



Επίσημη Εφημερίδα αριθ. C 071 της 03/03/2001 σ. 0001 - 0002
51998XG1208R(01)

ΔΙΟΡΘΩΤΙΚΟ Α : - Ανακοίνωση σχετικά με το άνοιγμα των ποσοστώσεων που άνοιξαν με απόφαση των εκπροσώπων των κυβερνήσεων των κρατών μελών που συνήλθαν στα πλαίσια του Συμβουλίου, στις 30 Νοέμβριου 1998 για την εισαγωγή ορισμένων προϊόντων σιδήρου και χάλυβα ΕΚΑΧ καταγωγής Δημοκρατίας του Καζακστάν
(1) Ανακοίνωση σχετικά με το άνοιγμα των ποσοστώσεων που άνοιξαν με απόφαση των εκπροσώπων των κυβερνήσεων των κρατών μελών που συνήλθαν στα πλαίσια του Συμβουλίου στις 13 Ιουνίου 1994 για την εισαγωγή ορισμένων προϊόντων σιδήρου και χάλυβα ΕΚΑΧ προελεύσεως χωρών της πρώην ΕΣΣΔ (94/C 169/01)

1. Οι εισαγωγές προϊόντων σιδήρου και χάλυβα που υπάγονται στις δασμολογικές κλάσεις που αναφέρονται στην απόφαση των εκπροσώπων των κυβερνήσεων των κρατών μελών που συνήλθαν στα πλαίσια του Συμβουλίου στις 13 Ιουνίου 1994, καταγωγής χωρών της πρώην ΕΣΣΔ (Ρωσία, Ουκρανία, Γεωργία, Λευκορωσία, Αρμενία, Αζερμπαϊτζάν, Καζακστάν, Κιργιζία, Μολδαβία, Ουζμπεκιστάν, Τατζικιστάν, Τουρκμενιστάν), μπορούν μεταξύ 1ης Ιουλίου και 31 Δεκεμβρίου 1994, να πραγματοποιηθούν εντός των ακολούθων ορίων:

"" ID="1">Πρώην ΕΣΣΔ:> ID="2">Πλατέα προϊόντα

(εκ των οποίων: ρόλοι 72 202 τόνοι ενισχυμένες λαμαρίνες: 25 285 τόνοι)> ID="3">112 783 τόνοι"> ID="2">Επιμήκη προϊόντα

(εκ των οποίων: δοκίδες 5 149 τόνοι, χοντρόσυρμα: 5 270)> ID="3">52 703 τόνοι">

2. Οι αιτήσεις αδειών εισαγωγής μπορούν να απευθύνονται στις αρμόδιες αρχές των κρατών μελών που αναφέρονται στην ανακοίνωση 93/C 17/01 (2).

(1) ΕΕ αριθ. L 155 της 22. 6. 1994.

(2) ΕΕ αριθ. C 17 της 22. 1. 1993.
(1) Ανακοίνωση σχετικά με το άνοιγμα της δεύτερης δόσης των ποσοστώσεων που άνοιξαν με απόφαση των εκπροσώπων των κυβερνήσεων των κρατών μελών που συνήλθαν στα πλαίσια του Συμβουλίου στις 28 Δεκεμβρίου 1992 για την εισαγωγή ορισμένων προϊόντων σιδήρου και χάλυβα ΕΚΑΧ προελεύσεως χωρών της πρώην ΕΣΣΔ και Βουλγαρίας

(93/C 128/01)

1. Οι εισαγωγές προϊόντων σιδήρου και χάλυβα που υπάγονται στις δασμολογικές κλάσεις που αναφέρονται στην ανακοίνωση 93/C 17/01 (2) καταγωγής χωρών της πρώην ΕΣΣΔ (Ρωσία, Ουκρανία, Γεωργία, Λευκορωσία, Αρμενία, Αζερμπαϊτζάν, Καζακστάν, Κιργκιζία, Μολδαβία, Ουζμπεκιστάν, Τατζικιστάν, Τουρκμενιστάν) και Βουλγαρίας, μπορούν, μεταξύ 1ης Μαΐου και 31ης Αυγούστου 1993, να πραγματοποιηθούν εντός των ακολούθων ορίων:

ΠΡΩΗΝ-ΕΣΣΔ:

Πλατέα προϊόντα:

(εκ των οποίων: ρόλλοι 48 111 τόνοι,

ενισχυμένες λαμαρίνες: 17 174 τόνοι)

80 225 τόνοι

επιμήκη προϊόντα:

(εκ των οποίων: δοκίδες 5 832 τόνοι,

χοντρόσυρμα: 6 183 τόνοι)

59 953 τόνοι

ΒΟΥΛΓΑΡΙΑ:

ρόλλοι:

ενισχυμένες λαμαρίνες:

54 902 τόνοι

24 322 τόνοι.

2. Οι αιτήσεις αδειών εισαγωγής μπορούν να απευθύνονται στις αρμόδιες αρχές των κρατών μελών που αναφέρονται στην ανακοίνωση 93/C 17/01.

(1) ΕΕ αριθ. L 396 της 31. 12. 1992.

(2) ΕΕ αριθ. C 17 της 22. 1. 1993.
(1) Ανακοίνωση σχετικά με το άνοιγμα της τρίτης δόσης των ποσοστώσεων που άνοιξαν με απόφαση των εκπροσώπων των κυβερνήσεων των κρατών μελών που συνήλθαν στα πλαίσια του Συμβουλίου στις 28 Δεκεμβρίου 1992 για την εισαγωγή ορισμένων προϊόντων σιδήρου και χάλυβα ΕΚΑΧ προελεύσεως χωρών της πρώην ΕΣΣΔ και Βουλγαρίας

(93/C 228/01)

1. Οι εισαγωγές προϊόντων σιδήρου και χάλυβα που υπάγονται στις δασμολογικές κλάσεις που αναφέρονται στην ανακοίνωση 93/C 17/01 (2) καταγωγής χωρών της πρώην ΕΣΣΔ (Ρωσία, Ουκρανία, Γεωργία, Λευκορωσία, Αρμενία, Αζερμπαϊτζάν, Καζακστάν, Κιργιζία, Μολδαβία, Ουζμπεκιστάν, Τατζικιστάν, Τουρκμενιστάν) και Βουλγαρίας, μπορούν, μεταξύ 1ης Σεπτεμβρίου και 31ης Δεκεμβρίου 1993, να πραγματοποιηθούν εντός των ακολούθων ορίων:

ΠΡΩΗΝ ΕΣΣΔ:

Πλατέα προϊόντα:

(εκ των οποίων: ρόλοι 50 274 τόνοι, και ενισχυμένες λαμαρίνες: 16 463 τόνοι)

87 945 τόνοι

επιμήκη προϊόντα:

(εκ των οποίων: δοκίδες 8 362 τόνοι,

και χοντρόσυρμα: 8 047 τόνοι)

74 824 τόνοι

ΒΟΥΛΓΑΡΙΑ:

ρόλοι

ενισχυμένες λαμαρίνες

77 513 τόνοι

39 042 τόνοι

2. Οι αιτήσεις αδειών εισαγωγής μπορούν να απευθύνονται στις αρμόδιες αρχές των κρατών μελών που αναφέρονται στην ανακοίνωση 93/C 17/01.

(1) ΕΕ αριθ. L 396 της 31. 12. 1992.

(2) ΕΕ αριθ. C 17 της 22. 1. 1993.
Ανακοίνωση του Συμβουλίου

(89/C 37/01)

Μετά την εκ μέρους της Ελληνικής Δημοκρατίας κατάθεση των εγγράφων κύρωσης, στις 19 Ιανουαρίου 1989, της σύμβασης προσχώρησης της Ελληνικής Δημοκρατίας στη σύμβαση για τη διεθνή δικαιοδοσία και την εκτέλεση των αποφάσεων σε αστικές και εμπορικές υποθέσεις, καθώς και στο πρωτόκολλο ερμηνείας της από το Δικαστήριο των Ευρωπαϊκών Κοινοτήτων, η εν λόγω σύμβαση η οποία υπεγράφη στις 25 Οκτωβρίου 1982 (1) θα τεθεί σε ισχύ σύμφωνα με το άρθρο 15 πρώτο εδάφιο την 1η Απριλίου 1989 ως προς τις σχέσεις των οκτώ χωρών που έχουν καταθέσει τα κυρωτικά της σύμβασης έγγραφα, (Βέλγιο, Δανία, Ομοσπονδιακή Δημοκρατία της Γερμανίας, Γαλλία, Ιταλία, Λουξεμβούργο, Κάτω Χώρες, Ιρλανδία), και της Ελλάδας.

(1) ΕΕ αριθ. L 388 της 31.12.1982.

Επειδή το Ηνωμένο Βασίλειο δεν κατέθεσε ακόμα τα κυρωτικά έγγραφα της προαναφερόμενης σύμβασης, οι σχέσεις μεταξύ των εν λόγω οκτώ κρατών και του Ηνωμένου Βασιλείου θα εξακολουθήσουν να διέπονται από τη σύμβαση των Βρυξελλών για τη διεθνή δικαιοδοσία και την εκτέλεση των αποφάσεων σε αστικές και εμποριοκές υποθέσεις της 27ης Σεπτεμβρίου 1968 και από το πρωτόκολλο περί της ερμηνείας της της 3ης Ιουνίου 1971 όπως αναπροσαρμόσθηκαν από τη σύμβαση προσχώρησης του Βασιλείου της Δανίας, της Ιρλανδίας και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, της 9ης Οκτωβρίου 1978 (2).

(2) ΕΕ αριθ. L 304 της 30.10.1978.
Πρωτοβουλία της Ιρλανδίας για την έκδοση απόφασης του Συμβουλίου για την τροποποίηση της απόφασης 2000/820/ΔΕΥ για την ίδρυση της Ευρωπαϊκής Αστυνομικής Ακαδημίας (ΕΑΑ)

(2004/C 1/09)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την Ευρωπαϊκή Ένωση, και ιδίως το άρθρο 30, παράγραφος 1, σημείο γ) και το άρθρο 34, παράγραφος 2, σημείο γ),

την πρωτοβουλία της Ιρλανδίας,

τη γνώμη του Ευρωπαϊκού Κοινοβουλίου,

Εκτιμώντας τα εξής:

(1) Η Ευρωπαϊκή Αστυνομική Ακαδημία (ΕΑΑ), η οποία ιδρύθηκε με την απόφαση 2000/820/ΔΕΥ του Συμβουλίου(1), δεν έχει επί του παρόντος νομική προσωπικότητα.

(2) Κατά την επισκόπηση των πεπραγμένων των τριών πρώτων ετών, η έλλειψη νομικής προσωπικότητας χαρακτηρίσθηκε ως ένα από τα μείζονα προσκόμματα στην εύρυθμη λειτουργία της ΕΑΑ.

(3) Είναι σκόπιμο να αποκτήσει η ΕΑΑ τη νομική και δικαιοπρακτική ικανότητα την οποία διαθέτουν τα νομικά πρόσωπα.

(4) Η παρούσα τροποποίηση δεν θίγει τυχόν μελλοντικές τροποποιήσεις, ιδίως αυτές που ενδεχομένως θεωρηθούν αναγκαίες μετά την επισκόπηση των πεπραγμένων κατά την πρώτη τριετία,

ΑΠΟΦΑΣΙΖΕΙ:

Άρθρο 1

Η απόφαση 2000/820/ΔΕΥ τροποποιείται ως εξής:

1. Μετά το άρθρο 4, παρεμβάλλεται το ακόλουθο νέο άρθρο:

"Άρθρο 4α

1. Η ΕΑΑ έχει νομική προσωπικότητα.

2. Η ΕΑΑ διαθέτει σε κάθε κράτος μέλος την ευρύτερη νομική και δικαιοπρακτική ικανότητα που προβλέπει το εθνικό δίκαιο για τα νομικά πρόσωπα. Η ΕΑΑ μπορεί ιδίως να αποκτά και να διαθέτει κινητή και ακίνητη περιουσία και να παρίσταται ενώπιον των δικαστηρίων.

3. Ο διοικητικός διευθυντής που αναφέρεται στο άρθρο 4, παράγραφος 2 είναι ο νόμιμος εκπρόσωπος της ΕΑΑ".

2. Στο άρθρο 5, παράγραφος 4:

α) το σημείο δ) διατυπώνεται ως εξής: "οι γενικές δαπάνες λειτουργίας της γραμματείας, με την επιφύλαξη του σημείου στ),"

β) το σημείο στ) διατυπώνεται ως εξής: "οι αποδοχές των μελών της γραμματείας και/ή η επιστροφή, κατ' αναλογία προς τις συνεισφορές των κρατών μελών, των δαπανών του κράτους μέλους/των κρατών μελών που καταβάλλουν τις αποδοχές των μελών της γραμματείας".

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Άρθρο 3

Η παρούσα απόφαση αρχίζει να ισχύει την επομένη της δημοσίευσής της.

Έγινε στις ...

Για το Συμβούλιο

Ο Πρόεδρος

...

(1) ΕΕ L 336 της 30.12.2000, σ. 1.
Πρωτοβουλία του Ηνωμένου Βασιλείου για την έκδοση απόφασης του Συμβουλίου για την τροποποίηση της απόφασης 2000/820/ΔΕΥ για την ίδρυση της Ευρωπαϊκής Αστυνομικής Ακαδημίας (ΕΑΑ)

(2004/C 20/07)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

τη Συνθήκη για την Ευρωπαϊκή Ένωση, και ιδίως το άρθρο 30 παράγραφος 1 σημείο γ) και το άρθρο 34 παράγραφος 2, σημείο γ),

την πρωτοβουλία του Ηνωμένου Βασιλείου(1),

τη γνώμη του Ευρωπαϊκού Κοινοβουλίου(2),

Εκτιμώντας τα εξής:

(1) Οι αντιπρόσωποι των κρατών μελών, συνελθόντες σε επίπεδο αρχηγών κρατών ή κυβερνήσεων την 13η Δεκεμβρίου 2003, κατέληξαν σε κοινή συμφωνία σχετικά με τον καθορισμό της έδρας ορισμένων οργανισμών της Ευρωπαϊκής Ένωσης, συμπεριλαμβανομένης της έδρας της Ευρωπαϊκής Αστυνομικής Ακαδημίας (ΕΑΑ)(3),

(2) H συμφωνία αυτή θα πρέπει να ενσωματωθεί στην απόφαση 2000/820/ΔΕΥ(4),

ΑΠΟΦΑΣΙΖΕΙ:

Άρθρο 1

Η απόφαση 2000/820/ΔΕΥ τροποποιείται ως εξής:

1. Το άρθρο 1 παράγραφος 1 έχει ως εξής:

"1. Δημιουργείται Ευρωπαϊκή Αστυνομική Ακαδημία (ΕΑΑ). Έχει την έδρα της στο Bramshill, United Kingdom"

2. Το άρθρο 4 παράγραφος 1 έχει ως εξής:

"1. Το διοικητικό συμβούλιο συγκροτεί μια μόνιμη γραμματεία η οποία επικουρεί την ΕΑΑ στα αναγκαία για τη λειτουργία της διοικητικά καθήκοντα και στην εφαρμογή του ετήσιου προγράμματος και, ενδεχομένως, των πρόσθετων προγραμμάτων και πρωτοβουλιών. Η γραμματεία αυτή μπορεί να συγκροτηθεί σε κάποια από τις εθνικές αστυνομικές σχολές.

Οι αναγκαίες ρυθμίσεις για τα κτίρια που θα διατίθενται στην ΕΑΑ στο Ηνωμένο Βασίλειο και για τις διευκολύνσεις που θα παρέχονται από το κράτος αυτό, καθώς και οι ειδικοί κανόνες που θα ισχύουν στο Ηνωμένο Βασίλειο για τα μέλη των οργάνων της ΕΑΑ, το Διευθυντή της, τους υπαλλήλους και τα μέλη των οικογενειών τους, καθορίζονται σε Συμφωνία για την έδρα μεταξύ της ΕΑΑ και του Ηνωμένου Βασιλείου αφού ληφθεί η ομόφωνη έγκριση του Διοικητικού Συμβουλίου."

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Άρθρο 3

Η παρούσα απόφαση αρχίζει να ισχύει από ...

Έγινε στις ...

Για το Συμβούλιο

Ο Πρόεδρος

(1) EE C ...

(2) Γνώμη που εδόθη στις ...

(3) EE L ...

(4) ΕΕ L 336 της 30.12.2000, σ. 1.
Πρωτοβουλία της Ιρλανδίας για την έκδοση πράξης του Συμβουλίου σχετικά με την τροποποίηση του κανονισμού υπηρεσιακής κατάστασης του προσωπικού της Europol

(2004/C 34/13)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη σύμβαση σχετικά με την ίδρυση Ευρωπαϊκής Αστυνομικής Υπηρεσίας (σύμβαση Europol)(1), και ιδίως το άρθρο 30 παράγραφος 3,

την πρωτοβουλία της Ιρλανδίας,

τη γνώμη του Ευρωπαϊκού Κοινοβουλίου,

την γνώμη του Διοικητικού Συμβουλίου της Europol,

Εκτιμώντας τα εξής:

(1) είναι σκόπιμο να τροποποιηθεί ο κανονισμός υπηρεσιακής κατάστασης του προσωπικού της Europol, όπως θεσπίστηκε στην πράξη του Συμβουλίου της 3ης Δεκεμβρίου 1998(2) "κανονισμός υπηρεσιακής κατάστασης"), προκειμένου ειδικότερα να βελτιωθεί η πολιτική ταξιδίων.

(2) Εναπόκειται στο Συμβούλιο να θεσπίσει ομοφώνως τις λεπτομερείς διατάξεις που ισχύουν για το προσωπικό της Europol και τις μεταγενέστερες τροποποιήσεις τους,

ΕΞΕΔΩΣΕ ΤΗΝ ΠΑΡΟΥΣΑ ΠΡΑΞΗ:

Άρθρο 1

Ο κανονισμός υπηρεσιακής κατάστασης τροποποιείται ως εξής:

1. Στο άρθρο 56 προστίθεται η εξής παράγραφος:

"8. Η Europol μπορεί, κατόπιν διαβουλεύσεως με την Επιτροπή Προσωπικού, να κάνει συμπληρωματική ασφάλιση ασθενείας που θα είναι υποχρεωτική για όλους τους υπαλλήλους. Η πλήρης εισφορά που απαιτείται για να καλυφθεί η συμπληρωματική αυτή ασφάλιση βαρύνει τον υπάλληλο."

2. Το άρθρο 9 του προσαρτήματος 5 αντικαθίσταται από το εξής κείμενο:

"Άρθρο 9

1. Υπάλληλοι που ταξιδεύουν με επίσημο καθήκον (καλούμενο 'αποστολή') και που διαθέτουν την απαιτούμενη εξουσιοδότηση, έχουν δικαίωμα επιστροφής των εξόδων αποστολής.

2. Η εξουσιοδότηση αναφέρει την πιθανή διάρκεια της αποστολής, βάσει της οποίας υπολογίζεται το ύψος της προκαταβολής που είναι δυνατόν να εισπράξει ο υπάλληλος έναντι των εξόδων διαβίωσης, μεταφοράς και διαμονής.

3. Ο υπάλληλος δηλώνει στην Europol τυχόν παροχές, είτε σε είδος είτε χρηματικές, που δέχεται από τρίτους σε σύνδεση με κάποια αποστολή. Οι παροχές αυτές αφαιρούνται από την αποζημίωση την οποία θα εδικαιούτο άλλως ο υπάλληλος.

4. Κατόπιν πρότασης του Διευθυντή, το Διοικητικό Συμβούλιο θεσπίζει λεπτομερείς κανόνες για τα έξοδα αποστολής και τη σχετική αποζημίωση."

3. Τα άρθρα 10, 11, 12, 13 και 14 του προσαρτήματος 5 διαγράφονται.

4. Τα άρθρα 15 και 16 του προσαρτήματος 5 λαμβάνουν τους αριθμούς "10" και "11".

Άρθρο 2

Η παρούσα πράξη τίθεται σε ισχύ την πρώτη ημέρα από την έκδοσή της.

Άρθρο 3

Η παρούσα πράξη δημοσιεύεται στην Επίσημη Εφημερίδα της Ευρωπαϊκής Ένωσης.

Βρυζέλλες, ...

Για το Συμβούλιο

Ο Πρόεδρος

(1) ΕΕ C 316 της 27.11.1995, σ. 2. Σύμβαση όπως τροποποιήθηκε τελευταία με το Πρωτόκολλο της 27ης Νοεμβρίου 2003 (ΕΕ C 2 της 6.1.2004, σ. 3).

(2) ΕΕ C 26 της 30.1.1999, σ. 23. Πράξη όπως τροποποιήθηκε τελευταία με την πράξη της 19ης Δεκεμβρίου 2002 (ΕΕ C 24 της 31.1.2003, σ. 1).
Πρωτοβουλία του Βασιλείου της Σουηδίας για την έκδοση απόφασης του Συμβουλίου σχετικά με την προσαρμογή των βασικών μισθών και επιδομάτων του προσωπικού της Ευρωπόλ

(2001/C 114/05)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την πράξη του Συμβουλίου, της 3ης Δεκεμβρίου 1998, για την έγκριση του κανονισμού υπηρεσιακής κατάστασης του προσωπικού της Ευρωπόλ(1) (εφεξής "κανονισμός"), και ιδίως το άρθρο 44,

την πρωτοβουλία του Βασιλείου της Σουηδίας,

τη γνώμη του Ευρωπαϊκού Κοινοβουλίου,

την εξέταση των αποδοχών των υπαλλήλων της Ευρωπόλ από το διοικητικό συμβούλιο της Ευρωπόλ,

Εκτιμώντας τα ακόλουθα:

(1) Το διοικητικό συμβούλιο έλαβε υπόψη του για την προαναφερθείσα εξέταση τις αλλαγές του κόστους διαβίωσης στις Κάτω Χώρες, καθώς και τις αλλαγές των μισθών στις δημόσιες υπηρεσίες των κρατών μελών και τις ανάγκες προσλήψεων της Ευρωπόλ.

(2) Αυτή η εξέταση δικαιολογεί αύξηση των αποδοχών κατά 2,5 % για την περίοδο μεταξύ της 1ης Ιουλίου 2000 και της 1ης Ιολίου 2001.

(3) Εναπόκειται στο Συμβούλιο να προσαρμόσει, ομοφώνως, τους βασικούς μισθούς και τα επιδόματα των υπαλλήλων της Ευρωπόλ, με βάση την εξέταση αυτή,

ΑΠΟΦΑΣΙΖΕΙ:

Άρθρο 1

Ο κανονισμός τροποποιείται ως εξής:

1. Από 1ης Ιουλίου 2000:

α) Ο πίνακας των βασικών μηνιαίων μισθών στο άρθρο 45, αντικαθίσταται από τον ακόλουθο

>ΘΕΣΗ ΠΙΝΑΚΑ>

β) στο άρθρο 59 παράγραφος 3, το ποσό των "842,44 ευρώ" αντικαθίσταται από το ποσό των "863,50 ευρώ"·

γ) στο άρθρο 59 παράγραφος 3, το ποσό των "1684,88 ευρώ" αντικαθίσταται από το ποσό των "1727,00 ευρώ"·

δ) στο άρθρο 60 παράγραφος 1, το ποσό των "224,65 ευρώ" αντικαθίσταται από το ποσό των "230,27 ευρώ"·

ε) στο παράρτημα 5 άρθρο 2 παράγραφος 1, το ποσό των "234,86 ευρώ" αντικαθίσταται από το ποσό των "240,73 ευρώ"·

στ) στο παράρτημα 5 άρθρο 3 παράγραφος 1, το ποσό των "10211,37 ευρώ" αντικαθίσταται από το ποσό των "10466,65 ευρώ"·

ζ) στο παράρτημα 5 άρθρο 3 παράγραφος 1, το ποσό των "2297,56 ευρώ" αντικαθίσταται από το ποσό των "2355,00 ευρώ"·

η) στο παράρτημα 5 άρθρο 3 παράγραφος 2, το ποσό των "13785,35 ευρώ" αντικαθίσταται από το ποσό των "14129,98 ευρώ"·

θ) στο παράρτημα 5 άρθρο 4 παράγραφος 1, το ποσό των "1021,12 ευρώ" αντικαθίσταται από το ποσό των "1046,66 ευρώ"·

ι) στο παράρτημα 5 άρθρο 4 παράγραφος 1, το ποσό των "765,86 ευρώ" αντικαθίσταται από το ποσό των "785,01 ευρώ"·

ια) στο παράρτημα 5 άρθρο 4 παράγραφος 1, το ποσό των "510,57 ευρώ" αντικαθίσταται από το ποσό των "523,33 ευρώ"·

ιβ) στο παράρτημα 5 άρθρο 4 παράγραφος 1, το ποσό των "408,45 ευρώ" αντικαθίσταται από το ποσό των "418,66 ευρώ"·

2. Από την ημερομηνία κατά την οποία η παρούσα απόφαση αρχίζει να παράγει αποτελέσματα:

- στο παράρτημα 5 άρθρο 7 παράγραφος 3, το ποσό των "0,21 ευρώ" αντικαθίσταται από το ποσό των "0,22 ευρώ"·

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Άρθρο 3

Η παρούσα απόφαση παράγει αποτελέσματα από την επόμενη της έκδοσής της.

Έγινε στ. ...

Για το Συμβούλιο

Ο Πρόεδρος

...

(1) ΕΕ C 26 της 30.1.1999, σ. 23.
Πρωτοβουλία του Βασιλείου του Βελγίου και του Βασιλείου της Σουηδίας για την έκδοση απόφασης του Συμβουλίου σχετικά με την επέκταση των αρμοδιοτήτων της Ευρωπόλ και στις σοβαρές μορφές διεθνούς εγκληματικότητας του παραρτήματος της σύμβασης Ευρωπόλ

(2001/C 176/05)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη σύμβαση για την ίδρυση της Ευρωπαϊκής Αστυνομικής Υπηρεσίας (σύμβαση Ευρωπόλ)(1), και ειδικότερα το άρθρο 2 παράγραφος 2,

την πρωτοβουλία του Βασιλείου του Βελγίου και του Βασιλείου της Σουηδίας,

τη γνώμη του Ευρωπαϊκού Κοινοβουλίου,

τις σχετικές προπαρασκευαστικές εργασίες στις οποίες προέβη το διοικητικό συμβούλιο της Ευρωπόλ, ιδίως όσον αφορά τις δημοσιονομικές συνέπειες για την Ευρωπόλ και τις συνέπειες στο επίπεδο του προσωπικού της,

Εκτιμώντας τα ακόλουθα:

(1) Ένας από τους σκοπούς της Ένωσης είναι να παράσχει στους πολίτες υψηλό επίπεδο ασφάλειας μέσα σ' ένα χώρο ελευθερίας, ασφάλειας και δικαιοσύνης μέσω κοινής δράσης των κρατών μελών στους τομείς της αστυνομικής συνεργασίας.

(2) Η αποτελεσματικότητα της συνεργασίας στο πλαίσιο της σύμβασης Ευρωπόλ θα μπορούσε να ενισχυθεί, εάν η Ευρωπόλ έχει εξουσία να ασκεί, σε ορισμένους τομείς προτεραιότητας, καθήκοντα επί όλων των μορφών της διεθνούς οργανωμένης εγκληματικότητας, των απαριθμούμενων στο παράρτημα της συμβασης Ευρωπόλ,

ΑΠΟΦΑΣΙΖΕΙ:

Άρθρο 1

Στην Ευρωπόλ ανατίθεται η αντιμετώπιση των σοβαρών μορφών διεθνούς εγληματικότητας που απαριθμούνται στο παράρτημα της σύμβασης Ευρωπόλ.

Άρθρο 2

1. Προτάσει του διοικητικού συμβουλίου, το Συμβούλιο αποφασίζει ομοφώνως τις σοβαρές μορφές διεθνούς εγκληματικότητας που αποτελούν αντικείμενο δράσης κατά προτεραιότητα.

2. Ο διευθυντής ενημερώνει τακτικά το διοικητικό συμβούλιο σχετικά με την εφαρμογή των εν λόγω προτεραιοτήτων.

3. Η γενική έκθεση πεπραγμένων της Ευρωπόλ περί της οποίας το άρθρο 28 παράγραφος 10 πρώτο εδάφιο στοιχείο 1 της σύμβασης Ευρωπόλ θα περιλαμβάνει ρητή σχετική μνεία και θα αντικατοπτρίζει τις προτεραιότητες και την εφαρμογή τους.

Άρθρο 3

1. Η παρούσα απόφαση αρχίζει να ισχύει την 1η Ιανουαρίου 2002.

2. Από 1ης Ιανουαρίου 2002, καταργείται η απόφαση του Συμβουλίου, της 29ης Απριλίου 1999, που επεκτείνει τις αρμοδιότητες της Ευρωπόλ στην παραχάραξη νομισμάτων και μέσων πληρωμής(2).

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, ...

Για το Συμβούλιο

Ο Πρόεδρος

...

(1) ΕΕ C 316 της 27.11.1995, σ. 2.

(2) ΕΕ C 149 της 28.5.1999, σ. 16.
Πρωτοβουλία του Βασιλείου της Σουηδίας για την έκδοση απόφασης-πλαίσιο του Συμβουλίου για την τροποποίηση της απόφασης-πλαίσιο 2000/383/ΔΕΥ για την ενίσχυση της προστασίας από την παραχάραξη ενόψει της εισαγωγής του ευρώ με την επιβολή ποινών και άλλων κυρώσεων

(2001/C 225/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 31 στοιχείο ε) και το άρθρο 34 παράγραφος 2 στοιχείο β),

την πρωτοβουλία του Βασιλείου της Σουηδίας,

τη γνώμη του Ευρωπαϊκού Κοινοβουλίου,

Εκτιμώντας τα ακόλουθα:

(1) Στις 29 Μαΐου 2000, το Συμβούλιο εξέδωσε την απόφαση-πλαίσιο 2000/383/ΔΕΥ για την ενίσχυση της προστασίας από την παραχάραξη ενόψει της εισαγωγής του ευρώ με την επιβολή ποινών και άλλων κυρώσεων(1),

(2) Τα μέτρα που προβλέπονται στην απόφαση-πλαίσιο 2000/383/ΔΕΥ θα πρέπει να συμπληρωθούν από μια διάταξη σχετικά με την υποτροπή όσον αφορά τις αξιόποινες πράξεις που αναφέρονται στην εν λόγω απόφαση-πλαίσιο,

ΥΙΟΘΕΤΕΙ ΤΗΝ ΠΑΡΟΥΣΑ ΑΠΟΦΑΣΗ-ΠΛΑΙΣΙΟ:

Άρθρο 1

Μετά το άρθρο 9 της απόφασης-πλαίσιο 2000/383/ΔΕΥ παρεμβάλλεται το ακόλουθο άρθρο: "Άρθρο 9α

Υποτροπή

Κάθε κράτος μέλος αποδέχεται την αρχή της υποτροπής υπό τις προϋποθέσεις που ισχύουν βάσει της εθνικής του νομοθεσίας και αναγνωρίζει, υπό τις ίδιες προϋποθέσεις, ότι προαπαιτούμενο της υποτροπής είναι η ύπαρξη τελεσίδικων καταδικαστικών αποφάσεων οι οποίες έχουν απαγγελθεί σε άλλο κράτος μέλος για μία από τις αξιόποινες πράξεις των άρθρων 3 έως 5 της παρούσας απόφασης-πλαίσιο ή για μία από τις αξιόποινες πράξεις του άρθρου 3 της σύμβασης, ανεξαρτήτως του παραχαραχθέντος νομίσματος."

Άρθρο 2

Εφαρμογή

1. Τα κράτη μέλη λαμβάνουν τα απαραίτητα μέτρα για να συμμορφωθούν με την παρούσα απόφαση-πλαίσιο έως τις 31 Δεκεμβρίου 2002.

2. Έως την 31η Δεκεμβρίου 2002 τα κράτη μέλη διαβιβάζουν στη Γενική Γραμματεία του Συμβουλίου, στην Επιτροπή και στην Ευρωπαϊκή Κεντρική Τράπεζα το κείμενο των διατάξεων με τις οποίες μεταφέρονται στο εθνικό τους δίκαιο οι υποχρεώσεις τους βάσει της παρούσας απόφασης-πλαίσιο.

Άρθρο 3

Έναρξη ισχύος

Η παρούσα απόφαση-πλαίσιο αρχίζει να ισχύει την ημέρα της δημοσίευσής της στην Επίσημη Εφημερίδα.

Βρυξέλλες, ...

Για το Συμβούλιο

Ο Πρόεδρος

...

(1) ΕΕ L 140 της 14.6.2000, σ. 1.